《华素台》
元代·薛玄曦

银台错落照长春，泰宇清明绝点尘。星斗九天分楚越，山河万点界瓯闽。

花边绛节招猿鹤，云点丹梯驻凤麟。戏马歌风何足数，初阳今古对天人。

作者简介：（1289—1345）河东人，徙居贵溪，字玄卿，号上清外史。道士。年十二入道龙虎山，师事张留孙、吴全节。仁宗时荐授大都崇真万寿宫提举。顺帝至正初，授弘文裕德崇仁真人，佑圣观住持，兼领杭州诸宫观。玄曦负才气，倜傥不羁，善为文，尤长于诗。有《上清集》。